Netthandel er en rask og bekvemmelig måte for å kjøpe nesten hvilket som helst produkt du kan
tenke deg. Selv om det er noen farer knyttet til denne måten å handle på, kan du, hvis du vet hvordan du skal gjenkjenne en sikker
nett-butikk, og hvordan du skal beskytte deg selv, være i stand til å handle på en trygg måte.
For å ha den best mulige opplevelsen på nettet er det noen få viktige ting du bør
huske - og alt begynner hjemme med datamaskinen din.
Å forsikre deg om at datamaskinens operativsystem og nettleseren er oppdatert, og å installere
god programvare for å beskytte mot malware, er din førstelinje i forsvaret mot virus,
malware eller bedrageri-virksomhet.
For ytterligere å beskytte sensitiv informasjon som kredittkort-nummer er det beste du kan gjøre å handle
hjemmefra; unngå å bruke offentlig Wi-Fi eller offentlige datamaskiner, for eksempel på biblioteket.
Hvis du har handlet på nettet før er du sannsynligvis kjent med noen av de
store varehusene som Amazon eller Ebay. At disse nettstedene har blitt så populære er delvis fordi
de har gjort seg fortjent til et godt rykte når det kommer til å beskytte sine kunders personlige informasjon. På
slike nettsteder er det lite grunn til bekymring.
Men det kan være at letingen din etter noe sjeldent eller spesielt
har ledet deg vekk fra allfarveien på markedsplassen på nettet.
Hvis du er inne for å handle på et ukjent nettsted må du huske å se etter https:// og
hengelås-symbolet i adresse-feltet. Disse forteller at området er kryptert med SSL,
som betyr at det gir den nødvendige sikkerheten for å beskytte din personlige informasjon bedre.
Pass også alltid på å notere deg telefonnummer og fysiske adresser slik at du vet hvordan du kan
ta kontakt dersom det skulle oppstå et problem med handelen.
Det er også en god idé å undersøke litt hva du kjøper og hvem du kjøper
fra.
Hvis du er fristet til å kjøpe noe fra en nettbutikk du aldri har handlet med
før bør du ofre litt tid på et kjapt søk for å se om du kan finne noen omtaler.
Uansett hvilken nettside du handler på bør du alltid, når du logger inn på en nettbutikk,
sørge for at passordene dine er sterke, lange og forskjellige for hvert nettsted du
handler på. Det vil gjøre det vanskeligere å hacke kontoen din og ta bedre vare på personvernet.
Når du er klar til å kjøpe noe er det noen få ting du bør tenke på når
det gjelder sikre betalingsmåter. Kredittkort er stort sett sikrest....
...Men du kan også bruke en nettbasert betalingstjeneste som PayPal eller Google Wallet. Disse tjenestene
lagrer og oppbevarer dine kredittkort-opplysninger på en sikker server og lar deg handle
gjennom dem uten å oppgi sensitiv informasjon til butikkene.
Skriv ut eller lagre kvitteringer fra overføringen etter at du har handlet. Å ha dokumentasjon på
handelen din vil være verdifullt i tilfelle det skulle bli noe du må klage på
senere.
Og fremfor alt, husk at du aldri må sende penger i posten, bruke pengeoverførings-tjenester,
gi fra deg ditt personnummer, eller sende kredittkort-informasjon i epost. Seriøse
forhandlere vil aldri be om dette, og om noen gjør det, er det en klar indikasjon
på at du er i ferd med å bli svindlet.
Til slutt; bruk din sunne fornuft og stol på magefølelsen. Hvis noe virker for godt til å være sant
er det sannsynligvis det. Og hvis noe virker mistenkelig, ikke gjennomfør handelen.